**REPUBLIKA HRVATSKA**

**VUKOVARSKO-SRIJEMSKA ŽUPANIJA**

  **GRAD ILOK**

 **GRADONAČELNICA**

KLASA: 402-08/20-01/34

URBROJ: 2196/02-01-20-2

Ilok, 12. svibnja 2020.

Temeljem članka 11. Odluke o socijalnoj skrbi Grada Iloka KLASA: 551-01/18-01/16 URBROJ: 2196/02-02-18-1 od 12. srpnja 2018. god. („Službeni vjesnik“ Vukovarsko-srijemske županije br. 21/18), Odluke o sufinanciranju kupnje računala učenicima petih razreda osnovnih škola KLASA: 402-08/20-01/34 URBROJ: 2196/02-01-20-1 od 12. svibnja 2020. i članka 42. stavka 1. Statuta Grada Iloka ("Službeni vjesnik" Vukovarsko-srijemske županije br. 11/13, 4/18, 9/19, 4/20), Gradonačelnica Grada Iloka raspisuje

**Javni poziv**

**za sufinanciranje kupnje računala**

**učenicima petih razreda osnovnih škola**

**Članak 1.**

Grad Ilok sufinancirat će kupnju računala učenicima petih razreda osnovnih škola s područja Grada Iloka (u daljnjem tekstu: učenici).

**Članak 2.**

Pravo na novčanu pomoć ostvaruju svi učenici iz članka 1. koji nisu ostvarili pravo sufinanciranja kupnje računala po nekoj drugoj osnovi.

**Članak 3.**

Pravo na sufinanciranje ostvaruju roditelji učenika koji u otvorenom roku dostave zahtjev sa dokazom o kupovini stolnog računala/prijenosnog računala (laptopa) sa pripadajućom opremom (kućište, monitor, miš, tipkovnica) i ostalom potrebnom dokumentacijom iz obrasca.

**Članak 4.**

Novčana pomoć iznosi minimalno 740,00 kuna po učeniku, a najviše do 80 % cijene računala odnosno maksimalno 2.400,00 kn ovisno o broju zahtjeva koji ispunjavaju uvjete.

**Članak 5.**

Sredstva iz članka 4. ove Odluke uplatit će se putem računa roditelja.

Za provođenje ove Odluke osigurana su financijska sredstva u Proračunu Grada Iloka za 2020. godinu.

**Članak 6.**

Pomoć se može ostvariti za računala kupljena učenicima od početka školske godine temeljem javnog poziva.

Ovaj javni poziv objavit će se na web stranici Grada Iloka i otvoren je do 29. svibnja 2020. god.

 Gradonačelnica:

 Marina Budimir, dr. med.